CELEX: 32007R0394
Language: hu
Date: 2007-04-12 00:00:00
Title: A Bizottság 394/2007/EK rendelete ( 2007. április 12. ) a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet I. mellékletének módosításáról

13.4.2007   
            
            
               HU
            
            
               Az Európai Unió Hivatalos Lapja
            
            
               L 98/3
            
         
      A BIZOTTSÁG 394/2007/EK RENDELETE
   
   (2007. április 12.)
   a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet I. mellékletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (1) és különösen annak 13. cikke második francia bekezdésére,
   mivel:
   
               (1)
            
            
               A 2092/91/EGK rendelet I. mellékletében foglalt, a mezőgazdasági üzemekben folyó ökológiai termelés elveinek megfelelően az állatállományt ökológiai termelés keretében előállított takarmánnyal kell ellátni. A takarmányadagok meghatározott részben azonban tartalmazhatnak a 2092/91/EGK rendelet 4. cikkének 24. pontja szerinti, átállás folyamán előállított takarmányt is.
            
         
               (2)
            
            
               Egyes tagállamok termelői jelenleg nem rendelkeznek elegendő ökológiai takarmánnyal az ökológiai növények átlagon aluli betakarítása, a takarmányok ökológiai eredetére vonatkozó szigorúbb jogi követelmények és az ökológiai termékek egyre növekvő piacai következtében. E hiány csökkentése érdekében célszerűnek tűnik, hogy meghatározott időszakra megnöveljék a takarmányadagba bekeverhető, átállás folyamán előállított takarmány százalékarányát.
            
         
               (3)
            
            
               Az átállás folyamán előállított takarmány megengedett százalékarányának ideiglenes megemelése biztosítja továbbá az ökológiai takarmánnyal való jövőbeli ellátást, és ösztönzi a termelőket az ökológiai gazdálkodásra való átállásra, miközben javul az átállás folyamán előállított takarmány piaca.
            
         
               (4)
            
            
               A 2092/91/EGK rendeletet ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a 2092/91/EGK rendelet 14. cikkében felállított bizottság véleményével,
            
         ELFOGADTA EZT A RENDELETET:
   1. cikk
   A 2092/91/EGK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. április 12-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 198., 1991.7.22., 1. o. A legutóbb az 1997/2006/EK rendelettel (HL L 379., 2006.12.28., 1. o.) módosított rendelet.
   
      MELLÉKLET
      A 2092/91/EGK rendelet I. mellékletének B. részében a 4.4. pont helyébe a következő szöveg lép:
      
                  „4.4.
               
               
                  2008. december 31-ig a takarmányadagok átlagban legfeljebb 50 %-ig tartalmazhatnak ökológiai termelésre való átállás időszakából származó takarmányt. Ha az átállás időszakából származó takarmány a saját mezőgazdasági üzem egyik gazdálkodási egységéből származik, ez a százalékarány 80 %-ra növelhető.
                  2009. január 1-jétől a takarmányadagok átlagban legfeljebb 30 %-ig tartalmazhatnak ökológiai termelésre való átállás időszakából származó takarmányt. Ha az átállás időszakából származó takarmány a saját mezőgazdasági üzem egyik gazdálkodási egységéből származik, ez a százalékarány 60 %-ra növelhető.
                  Ezeket a számadatokat a mezőgazdaságból származó takarmány szárazanyagának százalékaként kell kifejezni.”